‎(NETFLIX ขอเสนอ)
‎(ชานกรุงดามัสกัส ประเทศซีเรีย ปี 2011)
‎- แพ้แล้ว! ‎- ขี้โกง!
‎อย่านะ
‎ลืมบอก วันนี้ไม่ใช่แค่กินข้าวเย็นเฉยๆ ‎แต่มีงานวันเกิดเซอร์ไพรส์เธอ
‎- เกลียดพี่อ่ะ ‎- อย่าทำให้งานกร่อยล่ะ
‎เซอร์ไพรส์!
‎ทำไมไม่เซอร์ไพรส์เลยล่ะ
‎เหมือนรู้อยู่แล้วเลยนะ ยัยตัวเล็ก
‎เปล่าค่ะ ไม่รู้เลย จะรู้ได้ไง
‎สุขสันต์วันเกิดนะลูก
‎ขอบคุณค่ะแม่
‎เข้าห้องไปเปลี่ยนชุดเร็วเข้า
‎เอาละ ทุกคน กินข้าวกัน บริการตัวเองนะ
‎การปฏิวัติซีเรียเริ่มขึ้นแล้ว
‎ประชาชนบนท้องถนน
‎เรียกร้องให้ปลดประธานาธิบดี ‎บาชาร์ อัล-อัสซาด ออกจากกรุงดามัสกัส
‎พวกเราร่วมใจกัน ทั้งกลุ่มสุหนี่และอัลละวีย์…
‎ซาร่า ทำอะไรอยู่ ออกไปเต้นกัน
‎- แป๊บนึง ‎- ดูอะไรอยู่น่ะ
‎กลุ่มสตรีชาวซีเรียพากันตะโกนส่งเสียง…
‎แม่บอกกี่ครั้งแล้วว่าอย่าดูข่าวพวกนี้
‎แต่นี่โลกความเป็นจริงนะแม่
‎เหตุการณ์ในตูนิเซีย อียิปต์ ลิเบีย ‎กำลังเกิดขึ้นกับซีเรีย
‎แม่บอกแล้วไง ซีเรียไม่มีเรื่องอย่างนั้นหรอก
‎ความโกรธของผู้คนกำลังปะทุ…
‎มาจ้ะลูก
‎- งานเลี้ยงน่าเบื่อ หนูไม่อยากยุ่ง ‎- มาเถอะ เห็นแก่น้อง
‎ลุง เอาเลย
‎ทุกคนยิ้มหน่อยจ้า
‎ยิ้ม!
‎ขอบคุณพระเจ้าทุกค่ำเช้า ‎ที่ประทานลูกสาวสุดแกร่งทั้งสามคนมาให้
‎แกร่งยิ่งกว่าลูกชายหนึ่งพันคน
‎แต่ต้องไม่ลืมว่าเด็กๆ พวกนี้โชคดี ‎เพราะมีฉันเป็นทั้งพ่อ
‎และเป็นโค้ชของลูกๆ
‎เอาอีกแล้วไง
‎สองอาทิตย์ก่อน ในรอบคัดตัวนักกีฬาทีมชาติ
‎ยุสราทำสถิติใหม่ให้ตัวเอง ‎ในการว่ายท่าผีเสื้อหนึ่งร้อยเมตร
‎ยินดีด้วย ยุสรา
‎แต่พี่ซาร่าก็ทำได้เหมือนกัน
‎ใช่ ซาร่าน่ะหัวรั้น นิสัยเป็นผู้นำเหมือนพ่อ
‎แต่ยุสรามีวินัย ‎มีพละกำลังและความอดทนไม่ย่อท้อ
‎ลูกคนนี้เป็นเต็งหนึ่งเลย
‎- แล้วหนูล่ะ ‎- ชาเฮด หนูเป็นนางฟ้าของพ่อไง
‎นักรบตัวน้อยของพ่อ
‎ทุกคน ฉันจะเป็นพ่อคนแรกในประวัติศาสตร์
‎ที่ลูกสาวทั้งสามคนลงแข่งว่ายน้ำในโอลิมปิก
‎(ปี 2015 ‎สี่ปีต่อมา)
‎นั่นญาติเธอไม่ใช่เหรอ
‎นิซาร์
‎นิซาร์!
‎- สบายดีมั้ย ‎- ดี
‎เปิดเพลงให้หน่อย
‎- อะไรนะ ‎- เปิดเพลงให้หน่อย
‎- ให้เท่าไหร่ ‎- เดี๋ยวเลี้ยงเหล้าแก้วนึง
‎เพลงนี้เพื่อพวกเธอ
‎ซาร่าสู้ๆ คว่ำมันเลย!
‎เก่งนักใช่มะ
‎เฮ้ย ทำงี้ไม่ได้นะ
‎พูดจริง เธอทำงั้นไม่ได้
‎ดึกแล้ว เราต้องกลับบ้าน
‎ทำไมต้องกลับ
‎เราต้องตื่นไปสระตอนหกโมงเช้า
‎คิดจริงๆ เหรอว่าซ้อมไปแล้วได้อะไรขึ้นมา
‎- ก็ถ้าอยากไปโอลิมปิก ‎- โอลิมปิกเนี่ยนะ
‎ไปว่ายเพื่อใคร
‎ไม่เหลือประเทศให้เป็นตัวแทนแล้ว
‎ไม่มีซีเรียแล้ว ไม่เห็นเหรอ
‎นี่ยังหัวค่ำอยู่เลย
‎มีอะไร
‎- มีอะไร ‎- ราซาน ฮัดดาดตายแล้ว
‎โดนลูกระเบิด
‎คนแชร์เต็มเฟซบุ๊ค
‎พระเจ้า…
‎เพิ่งเจอกันอยู่หยกๆ
‎เห็นมั้ย อย่างนี้ถึงยิ่งต้องกลับบ้าน
‎อย่างนี้ถึงยิ่งต้องปาร์ตี้
‎ซาร่า ระวังด้วย กลับเข้ามา
‎พี่น่ารำคาญชะมัด ‎ฮาลา ช่วยกันบ้างก็ได้นะ
‎ราซาน ฮัดดาด เราจะไม่ลืมเธอเด็ดขาด
‎บาย
‎ไงจ๊ะคนสวย
‎ว่าไงสาวๆ
‎ไปกรึ๊บกับพี่มั้ยน้อง หรือไม่ชอบหน้าอย่างพี่
‎อย่างเราไม่ดีพอหรือไง
‎โคตรเกลียดย่านนี้
‎ไปไหนมา
‎กลับดึกไปหน่อยไหม
‎ซาร่า จุ๊ๆ ระวังหน่อย
‎เอากุญแจมา
‎เดี๋ยวพ่อแม่ตื่น
‎ลูลู่
‎ไงจ๊ะ เด็กดี
‎ไม่ต้องกลัวนะ
‎ฝันดีนะนกน้อย
‎รู้ไหมว่ามันกี่โมงกี่ยามแล้ว
‎รู้ไหมว่าพ่อจะทำยังไงถ้ารู้เข้า
‎ขอโทษค่ะ
‎แม่ได้ข่าวราซาน ฮัดดาดรึเปล่า
‎ได้ข่าวแล้ว
‎ภาวนาให้พระเจ้าอวยพรวิญญาณ ‎และมอบพละกำลังให้แม่เขา
‎ไม่ร้องนะลูก ไปนอนได้แล้ว ‎พรุ่งนี้ต้องซ้อมแต่เช้า
‎เวลาหนูเป็นไง
‎ลูกเหนื่อย
‎เวลาหนูเป็นไง พ่อ
‎โค้ช ไว้เจอกันที่บ้าน
‎ไมเคิล เฟลป์ส ‎ในรายการท่าผีเสื้อหนึ่งร้อยเมตร
‎ตั้งใจมาคว้าเหรียญทองที่เจ็ดของการแข่ง ‎เฟลป์สอยู่ในช่องว่ายที่ห้าครับ
‎เห็นไหม สำคัญต้องเน้นแรงแขน ไม่ใช่แรงขา
‎พ่อรู้ไหม เขาไปแข่งที่ซิดนีย์ตอนอายุ 15 เอง
‎แต่เฟลป์สขึ้นมาแล้วครับ!
‎นักว่ายน้ำอเมริกัน ‎อายุน้อยที่สุดของโอลิมปิกเลย
‎เขาทำสำเร็จครับ! สถิติใหม่ของโอลิมปิก!
‎ถ้าไม่ฝันถึงโอลิมปิกก็ไม่ใช่นักกีฬาตัวจริง
‎เที่ยวนี้ลูกไม่ได้เป็นตัวแทนทีมชาติ
‎ยุสรากับอารวาทำเวลาได้ดีกว่า
‎ทุกอย่างช่างเป็นใจสำหรับไมเคิล เฟลป์ส ‎กับการแข่งในกรุงปักกิ่งนี้
‎- ฮาลาไปฮาโนเวอร์ เยอรมนีแล้ว ‎- ว่าไงนะ
‎- ไปคนเดียว ครอบครัวไม่ไปด้วย ‎- ทำไมเขาไม่บอกเรา
‎ฮาลาจะยื่นคำร้องขอพาครอบครัวไปอยู่ด้วย
‎ถ้าอายุต่ำกว่า 18 ปี เรามีสิทธิ์ ‎ขอให้ครอบครัวมาอยู่กับเรา
‎ทำไมเขาไม่บอกเราก่อนนะ
‎อี๋แหวะ
‎ฉันลงรูปนะ
‎แต่ไม่ดีกว่า ไม่อยากให้คนอันฟอลโลว์
‎ขอตรวจบัตร
‎โอมาร์
‎มาจากดูมาเหรอ มาทำอะไรที่นี่
‎หัวเราะทำไม
‎หัวเราะแล้วผิดกฎหมายด้วยเหรอ
‎ขอดูบัตร
‎ขอโทษค่ะ พี่ไม่ได้ตั้งใจเสียมารยาท
‎หุบปากไป
‎ฉันไม่ได้ตั้งใจจะดูถูก
‎ไม่ต้องพูดมาก เข้าใจมั้ย
‎กางแขน
‎ทำกับน้องสาวตัวเองด้วยมั้ย
‎แกไม่ใช่น้องฉัน
‎นี่น้องสาวเหรอ
‎ลุกขึ้น
‎ให้ไว
‎กางแขน
‎ซุ่มยิง!
‎เล็งบนนั้น
‎ข้างบน!
‎ไป ในรถเมล์มีคน
‎(เครื่องบินของคุณไม่มีทางทิ้งระเบิด ‎ทำลายฝันของเราได้)
‎พ่อจะปล่อยลูกสาวข้ามน้ำข้ามทะเล ‎ไปยุโรปกันเองได้ยังไง
‎ลูกสาวสุดแกร่งที่พ่อเลี้ยงมากับมือ ‎หายไปไหนแล้วล่ะ
‎พ่อรู้ไหม ราซาน ฮาดาดเป็นเพื่อนคนที่สาม ‎ที่หนูเสียไปในเดือนนี้
‎พ่อรู้ไหม เราเฉียดตายกันมาแล้วกี่ครั้ง
‎เราต้องหาทางให้ยุสราไปเยอรมนีด่วนที่สุด ‎ก่อนน้องอายุ 18
‎ลูกรัก แต่มันอันตราย นั่นแหละปัญหา
‎แม่อยากให้ลูกๆ นั่งเครื่องบินไป
‎เพราะประเทศแถบยุโรป ‎เขาแจกวีซ่าให้คนซีเรียง่ายมากมั้ง
‎แม่ มันไม่มีอะไรเลย พอไปถึงเยอรมนี ‎ค่อยขอให้ครอบครัวย้ายตาม
‎ทุกคนจะได้นั่งเครื่องบินไปกัน ง่ายๆ เลย
‎พ่อต้องยอมให้ลูกสองคนเสี่ยงตาย
‎มุดผ่านพื้นที่อันตรายที่สุดในยุโรป ‎เพื่อขอตั๋วเครื่องบินให้เราเหรอ
‎ใครๆ ก็ทำ ฮาลาก็ทำ เขาบอกว่าง่ายจริงๆ
‎ลูกจ๋า มานี่มา
‎- ไฟดับทั้งย่าน ‎- หนูกลัวความมืด
‎ไม่ต้องกลัวนะตัวเล็ก
‎หวังว่าแบตเตอรี่รถจะเอาอยู่
‎เอาละ เห็นมั้ย กินต่อได้แล้ว
‎หนูอยากให้เรากลับไปอยู่แถวดาเรย์ยา
‎แถวดาเรย์ยายังไม่ปลอดภัย
‎ทั้งประเทศซีเรียก็ไม่ปลอดภัย
‎แต่แกกับน้องเดินข้ามไปยุโรปได้ ‎ไม่อันตรายเลยงั้นเหรอ
‎อันตรายสิ แต่พอเราไปถึงที่นั่น ‎เราทุกคนจะปลอดภัย
‎แต่ต้องไปถึงให้ได้ก่อน
‎ไปถึงที่นั่นแล้วจะไปอยู่ในฐานะอะไร
‎ผู้ลี้ภัยเหรอ
‎อนาคตนักกีฬาเสียหายหมด
‎ทางนี้ดีสุดแล้ว
‎แกชอบคิดว่ารู้ดีที่สุด
‎ห้ามไปไหนทั้งนั้น
‎เลิกพูดเรื่องนี้
‎ถ้าหนูอายุ 17 ‎พ่อคงปล่อยหนูไปคนเดียว
‎พ่อแค่ไม่อยากให้ยุสราที่รักต้องไปเสี่ยง
‎พ่อ เรื่องพี่ซาร่า…
‎เลิกคิดเรื่องพี่
‎ตั้งใจกับตรงนี้ก่อน
‎ลงน้ำไป ลูกพึ่งได้แต่ตัวเอง ‎นี่คือการต่อสู้ของลูก
‎เป้าหมายคือเอาชนะ อย่ามัวแต่ห่วงคนอื่น
‎ลูกมีเป้าหมายต้องไปคว้ามา
‎จดจ่อกับเรื่องที่ควบคุมได้
‎จุดเริ่มต้น
‎พุ่งจากขอบสระ
‎ถีบตัวจากกำแพง ลมหายใจ
‎หาจังหวะให้เจอ ว่ายเพื่อตัวเอง
‎เข้าที่
‎ยุสรา!
‎มีคนตายที่สนามบอลสองคน
‎พ่อ
‎นิซาร์จะไปเยอรมนี
‎นิซาร์เหรอ
‎เขาจะไปกับหนูและพี่ซาร่า เขาจะคุ้มครองเรา
‎ให้มันพาข้ามถนนพ่อยังไม่ไว้ใจเลย
‎อย่าคิดว่าจะให้เขาพาลูกไปถึงเยอรมนี
‎เอสซาท แต่นิซาร์เป็นญาติเรา
‎- เขาไม่ทิ้งลูกเราแน่ๆ ‎- นี่เธออยู่ข้างใคร
‎ฉันไม่ได้เลือกข้าง
‎เรื่องนี้เกี่ยวกับชีวิตของลูกเรานะ
‎อยู่ที่นี่ต่อไปลูกๆ ก็ไม่มีอนาคตแล้ว
‎มันไม่ง่ายเหมือนไปเข้าค่ายฤดูร้อน ‎เธอยังเป็นแม่คนรึเปล่า
‎พ่อก็เห็นอยู่ สถานการณ์ที่นี่มีแต่แย่ลง
‎หนูจะไปโอลิมปิกได้ยังไงถ้าว่ายน้ำไม่ได้
‎หนูสัญญา ไปถึงยุโรปแล้วหนูจะซ้อมต่อ
‎นักว่ายน้ำไปกันหมดแล้วค่ะ
‎เข้าใจไหมคะ หนูอยากไป หนูอยากซ้อมต่อ
‎- งั้นพ่อต้องไปด้วย ‎- พ่อจะทิ้งแม่กับชาเฮดให้อยู่กันเองเหรอ
‎ถ้าเกิดอะไรขึ้นกับน้องแล้วพ่อจะทำยังไง
‎ไม่มีอะไรหรอกค่ะ หนูกับนิซาร์ก็ไปด้วย
‎หนูสัญญา
‎ขอบคุณค่ะพ่อ
‎เอาน่า อย่าให้ฉันกลายเป็นคนโกหกสิ
‎ฉันไม่ไปกับเธอหรอก
‎เข้าใจมะ ที่นั่นมันหนาว ฉันไม่ชอบที่หนาวๆ
‎ฉันไม่รู้ภาษาเยอรมันด้วย พูดเป็นแต่อังกฤษ ‎โรมี่รู้จักสปอนเซอร์ที่อยู่แคนาดา
‎เขาจะช่วยเรื่องเอกสารไปโทรอนโต
‎มันไม่เคยได้ผล
‎แคนาดาหนาวกว่าเยอรมนีอีก ‎ขอให้โชคดีละกัน
‎นางพูดจริงป่ะ
‎ไม่รู้ดิ
‎แคนาดาหนาวกว่าเยอรมนีเหรอ
‎- ใช่ ‎- อย่าไปคิดถึงเยอรมนี คิดถึงเบอร์ลินสิ
‎เมืองหลวงของดีเจ เสาร์อาทิตย์ปาร์ตี้ยาว
‎คลับใต้ดิน
‎คลับเบิร์กไฮน์
‎- รู้จักเบิร์กไฮน์ได้ไง ‎- รู้ก็แล้วกัน
‎ดีเจนิซต้องไปบุกตลาดยุโรป
‎คนจะได้ฟังเพลงมิกซ์ของนายเยอะกว่านี้
‎นายปล่อยญาติที่รักสองคนไปยุโรปกันเองได้เหรอ
‎พวกเธอไม่ใช่ญาติที่รัก ‎ฉันมีญาติคนอื่นๆ ที่ดีกับฉัน
‎ได้ นายไม่ต้องไปกับเรา
‎ต้องใช้วีซ่านักท่องเที่ยวบินไปอิสตันบูล
‎ถ้าใครถาม ‎บอกว่ามาเที่ยวตุรกีช่วงวันหยุด
‎หาคนลักลอบพาข้ามชายแดนบัลแกเรีย
‎เส้นนี้แพงกว่าทางทะเล แต่ปลอดภัยกว่า
‎เก็บให้ดีนะ นี่หนึ่งหมื่นยูโร
‎พ่อไปหามาจากไหน
‎พ่อขอยืมมา
‎ไม่เยอะไปเหรอพ่อ เก็บไว้เองบ้างสิ
‎พ่อจะพยายามหาเพิ่มอีก เผื่อลูกติดด่าน
‎แต่ถ้าติดด่านจริงๆ แกต้องเป็นคนเจรจานะ
‎ได้ครับ ลุงไม่ต้องห่วง
‎นี่ของลูก
‎บอกไปเลยว่าเป็นนักว่ายน้ำทีมชาติ
‎นั่นต้องมีความหมายอะไรบ้าง
‎ลูกด้วยนะ ซาร่า
‎หนูขอยืมรองเท้าคอนเวิร์สพี่ได้มั้ย
‎ไม่ได้ ไซส์ใหญ่เกิน แล้วพี่จะเอาไปด้วย
‎หนูขอใช้ยาทาเล็บของพี่ได้มั้ย
‎ไม่ได้ เดี๋ยวเสียของหมด
‎หนูไปกับพี่ด้วยได้มั้ย
‎แล้วใครจะเลี้ยงลูลู่
‎นี่หนูทำมาให้พี่
‎ทำเองเหรอ
‎เอาไว้ช่วยพี่ข้ามไปเยอรมนี
‎น้องจ๋า
‎พี่จะเอาติดตัวไปด้วยนะ
‎พาลูลู่เข้ากรงกันดีกว่า เดี๋ยวมันอึใส่เตียง
‎ลูลู่
‎- มาช่วยหน่อย ‎- ทำอะไรกันน่ะ
‎ลูลู่บินใหญ่เลย
‎ตอนที่ลูกเกิดมา…
‎แม่ตัดสินใจว่าจะให้ลูกได้สิ่งที่แม่ไม่เคยได้
‎อิสระในการเลือกใช้ชีวิตตามใจ
‎เวลาแม่หลับตานึกภาพอนาคตของลูก…
‎เขามานั่นแล้ว
‎แม่ไม่ได้นึกภาพลูกใส่ชุดเแต่งงาน ‎เหมือนแม่คนอื่นๆ
‎ขอโทษที่มาช้า
‎- เกิดอะไรขึ้น ‎- ผมลืมพาสปอร์ต
‎หลานเอ๊ย…
‎แม่แค่ขอให้ลูกได้เรียนจบจากมหาวิทยาลัยที่ดีที่สุด
‎ไม่ต้องห่วงครับ พวกนี้เหมือนน้องแท้ๆ ‎ผมจะดูแลด้วยชีวิตเลย
‎มานี่
‎ขอให้มีอาชีพการงานที่ดี ได้ใช้ชีวิตคุ้มค่า
‎แม่ขอแค่นั้น
‎เราจะได้ทุกอย่างตามนั้นจ้ะแม่
‎- หวังว่านะ ‎- หวังว่า
‎ลูกแม่
‎- หนูจะดูน้องเอง แม่ไม่ต้องห่วง ‎- ดูแลตัวเองด้วยนะลูก
‎ทันทีที่ไปถึง รีบโทรหาเราเลยนะ
‎รู้ใช่ไหมว่าพ่อรัก
‎รู้ค่ะ
‎รู้จริงๆ นะ
‎อย่าไปเลย อย่าไปเลยนะ
‎เดี๋ยวเราก็ได้เจอกันที่เยอรมนี
‎พี่สัญญา รอแป๊บเดียว
‎- ขอหนังสือเดินทาง จะไปไหนกัน ‎- อิสตันบูล
‎แล็ปท็อป โทรศัพท์…
‎เดินทางปลอดภัยนะ
‎แล็ปท็อป โทรศัพท์ คอมพิวเตอร์
‎ขอพระเจ้าคุ้มครอง
‎ผู้โดยสารเที่ยวบิน 221 ‎ผ่านกรุงเบรุตไปยังกรุงอิสตันบูล
‎กรุณาไปที่ทางออก
‎ขอต้อนรับสู่เที่ยวบินไปยังอิสตันบูล
‎ขอเรียนให้ทราบว่า
‎เสื้อชูชีพเป็นทรัพย์สินของสายการบิน
‎หากพยายามนำติดตัวไปกับท่าน
‎จะถือเป็นการลักทรัพย์ ‎และจะถูกดำเนินคดีตามกฎหมาย
‎สายการบินยังขอเรียนให้ทราบว่า
‎พวกท่านเป็นผู้ลี้ภัยไร้บ้านกันแล้วจ้ะ
‎เราไม่ใช่ผู้ลี้ภัย
‎เรามีบ้าน
‎ขอห้องเดียว
‎อ้อ โอเค
‎จะเล่นกันแบบนี้สินะ
‎ใช่ ฉันกับยุสรานอนเตียง นายนอนพื้นข้างประตู
‎นายจะได้ปกป้องเราอย่างที่ตั้งใจไว้
‎ทำตัวให้ชินซะ
‎สุดยอด
‎ฉันเห็นในเฟซบุ๊คว่ามีลานจัตรัส ‎คนซีเรียไปที่นั่นกัน เราก็ควรไปกันนะ
‎คิดว่าจัดการเองทั้งหมดไหวเหรอ
‎นายรับปากพ่อเราไว้งั้นนี่
‎- ถูกต้อง ‎- เออ แล้วแต่เลย
‎- พี่ยัดเงินไว้ในนั้นเหรอ ‎- ใช่ ในที่ที่ไม่มีใครมอง
‎- ที่ได้ยินมาไม่ใช่งั้น ‎- ไปฟังอะไรมา
‎- นี่แน่ะ! ‎- เหรอ
‎ห้ามทำอะไรน้องฉัน
‎นั่นเตียงฉัน
‎- อย่านะ เตียงฉัน! ‎- สลบไปแล้ว
‎เตียงฉันโว้ย!
‎พอซะที
‎พื้นก็พื้น
‎ฉันรักพวกเธอนะ
‎เราอยากหาคนพาข้าม
‎รู้จักใครที่ไว้ใจได้มั้ย
‎เราต้องข้ามสะพานนั่นไป
‎ฉันว่าเราเดินมาจากทางนั้น
‎ตุรกีมีชาวซีเรียอยู่สองล้านกว่าคน ‎และเขาหาไม่เจอสักคน
‎- เรายังอยู่ฝั่งยุโรป ‎- ใช่ แล้วเราจะไปไหนกัน
‎เราข้ามผิดสะพาน
‎เปลี่ยนแผน ‎ไม่ตามนีซาร์แล้ว ตามพวกเขาดีกว่า
‎- ไงนะ ‎- จากนี้ไป เราผลัดกันนำ ไปได้
‎ฉันได้เป็นผู้นำตั้งแต่เมื่อไหร่
‎เห็นมั้ย เราน่าจะเป็นคนนำตั้งแต่แรก
‎พวกเขามีซิมการ์ด
‎- คุณพูดภาษาอังกฤษได้มั้ยคะ ‎- นิดหน่อย
‎เราอยากได้ซิมการ์ดยุโรป
‎อะไรเนี่ย ทำไมหุ่นแต่งตัวแบบนั้น
‎ขายสูทไม่ได้ เลยเอาเสื้อชูชีพมาใส่แทน
‎- เท่าไหร่ครับ ‎- คนละสองพัน
‎- สองพันเหรอ ‎- ใช่
‎เขาบอกว่าพาเราขึ้นเรือตรงไปเกาะเลสโบสได้
‎จะมีรถบัสพาเราลงไปที่ชายหาด หัวละสองพัน
‎มัดจำครึ่งหนึ่ง อีกครึ่งจ่ายตอนไปถึง
‎พ่อไม่อยากให้นั่งเรือ
‎เขาบอกว่าช่วงนี้เรือผ่านง่าย
‎รู้ไหมว่าเดินผ่านเส้นบัลแกเรียใช้เวลากี่วัน
‎ไม่รู้สินะ แต่ฉันว่าทางนี้ดีสุด
‎นั่งเรือเที่ยวเดียว ‎ไม่กี่ชั่วโมงก็ไปถึงกรีซ ไปถึงยุโรป
‎ไม่อยากเชื่อว่าเราจะคุยกันเรื่องนั่งเรือ
‎กับมาร์ดินี่คนเดียวที่ว่ายน้ำไม่เป็น
‎- ไม่นะน้อง ฉันว่ายน้ำเป็น ‎- ฉันว่าเราควรไปกับเขา
‎ห้ามโทรศัพท์ ห้ามใช้จีพีเอส ‎ห้ามเปิดม่าน ห้ามกิน ห้ามเข้าห้องน้ำ
‎- ห้ามเข้าห้องน้ำสิบชั่วโมงเนี่ยนะ ‎- ไม่เป็นไรหรอก
‎มาเร็วๆ
‎ทุกท่าน จ่ายเงินด้วยครับ ดอลลาร์ ยูโร…
‎ดอลลาร์ ยูโร โอเค
‎หนึ่งเหรอ
‎- สอง ‎- คุณล่ะ
‎- ฉันกับน้องสาว ‎- โอเค
‎หนึ่งพันนะ
‎ดี
‎นี่ลูกสาวผม
‎ยูโร เงิน ดอลลาร์
‎ไปกันเลย
‎ทุกคนเดินไป ผมเอาเรือมา
‎เดินไป
‎ลงไป
‎ลงไปตรงนี้เหรอ
‎- นายไหวมั้ย ‎- ไหว
‎ไงจ๊ะ
‎พูดภาษาอังกฤษได้ไหมคะ
‎ได้
‎ลูกชายหรือลูกสาวเอ่ย
‎ลูกสาวค่ะ
‎น่ารักจังเลย
‎ดีจ้า
‎ผมชื่ออีหมาด ยินดีที่ได้รู้จัก
‎ฉันชื่อยุสรา
‎ฉันซาร่า เป็นพี่สาว เรามาจากซีเรีย
‎- คนซีเรียเหรอ ‎- ใช่ ซีเรีย
‎- สวัสดี ผมนิซาร์ มาร์ดินี่ ‎- หวัดดี
‎- ชื่ออะไรครับ ‎- นีนาร์
‎- คุณมาจากไหน ‎- อัฟกานิสถาน คาบูล
‎แต่เขาคนนี้มาไกลจากโซมาเลีย
‎เขาตามผมมาตั้งแต่อิหร่าน
‎นายต่างหากที่ตามฉันมา ‎เขาติดใจรสมือผม
‎ผมเคยเป็นกุ๊กในร้านอาหารที่บ้าน
‎- ผมชื่อบิลาล ‎- หวัดดี
‎ไปถึงเบอร์ลินแล้วผมต้องคิดถึงเขาน่าดู
‎อ้าว เราก็จะไปเยอรมนีเหมือนกัน ‎เรามีเพื่อนที่นั่น
‎คุณมาจากไหน
‎ผมมาจากซูดานกับภรรยา อนนับ ‎เราจะไปสวีเดน หวังว่านะ
‎หวัดดี ยินดีที่ได้เจอ
‎แล้วคุณล่ะ คุณมาจากไหน
‎ฉันมาจากเอริเทรีย
‎ชื่ออะไรคะ
‎ชาดา
‎เราจะไปสหราชอาณาจักร
‎ยินดีที่ได้รู้จักนะ
‎คนพาข้ามอยู่ไหน
‎หวังว่าเขาจะกลับมานะ
‎ดามัสกัส…
‎อย่ารับ พ่อแม่จะกังวลถ้ารู้ว่าเราทำอะไรอยู่
‎- งั้นส่งข้อความบอกได้มั้ย ‎- ไม่ได้ จะบอกว่าไง
‎ฉันเพิ่งเห็นดาวตก
‎ใช่ นั่นเทวดาโยนบุหรี่ทิ้ง
‎เพราะกลัวพระอัลเลาะฮ์จับได้ว่าสูบบุหรี่
‎ทำไมพี่ชอบทำลายบรรกาศทุกทีเลย
‎ขอบคุณ
‎อาร์เซนอล
‎- ไหวมั้ยนั่น ‎- ไหว ไม่เป็นไร
‎แน่ใจนะ
‎แน่สิ โดนเมื่อวานน่ะ แต่ไม่เป็นไร ฉันไหว
‎ขอดูหน่อย
‎เจ็บล่ะสิ แป๊บนะ ผมต้องตัดขาทิ้ง
‎- แบบนี้ ‎- อย่า!
‎ไม่ตลกนะ
‎งั้นหัวเราะทำไม
‎เราลงน้ำ
‎เร็วๆ
‎มา
‎เร็วๆ
‎- โอเคนะ ทุกคน ตอนนี้ไปได้ ‎- ตอนนี้เหรอ
‎ตอนนี้ดี ไม่มียามชายฝั่ง
‎ไม่มีปัญหา
‎โอเค หนึ่งคน กระเป๋าหนึ่งใบ
‎หนึ่งคน กระเป๋าหนึ่งใบ
‎โอเคนะ
‎- ช่วยอุ้มลูกให้ทีได้ไหม ‎- ให้อุ้มเหรอ
‎เอากระเป๋าไป
‎ไม่ ฟังนะ
‎ดูสภาพมันสิ ไม่ไหวหรอก ตรงนี้มีตั้งกี่คน
‎เราไม่ไป
‎มาเถอะ
‎เราจ่ายไปหมดตัวแล้ว
‎ไม่
‎ชู่! ไม่มีปัญหา
‎ชู่! ตำรวจได้ยิน
‎คนเยอะไป เราต้องใช้เรืออีกลำ เรืออีกหนึ่งลำ
‎ไม่มีที่แล้ว
‎- เขยิบไป ‎- บนเรือไม่มีที่แล้ว
‎อย่าตะโกน ‎ตำรวจมา ห้ามตะโกน
‎- รอก่อนเถอะ รอทุกคน ‎- ไปเลย
‎- เราต้องใช้เรืออีกลำ ‎- คนเยอะไป
‎โอเค ดูนะ
‎ซ้ายขวา โอเคนะ
‎นี่หน้า หลัง โอเคนะ ช้าๆ ดี
‎เร็วๆ ไม่ดี เข้าใจมั้ย ช้าๆ นะ
‎เพื่อน เครื่องไม่เดิน
‎ทำไมมันไม่เดิน
‎เราจ่ายไปสองพันนะเว้ย
‎เรือลำนี้มันพังแล้ว
‎- โอเค ลงจากเรือกัน ‎- ลงไป
‎เดี๋ยวนะ เขาไม่ไปด้วยเหรอ
‎ซาร่า ถ้าคนพวกนี้ว่ายน้ำไม่เป็นล่ะ
‎ใครว่ายน้ำเป็นบ้าง
‎ใครว่ายน้ำเป็นบ้างคะ
‎คนที่ยกมือ ขอให้เลือกคนที่ไม่ยกมือนะคะ
‎คุณมีหน้าที่ต้องช่วยคน ‎คุณต้องรับผิดชอบชีวิตเขา
‎ถ้าคุณยกมือ คุณต้องช่วยคนที่ไม่ยกมือ
‎ชาดา
‎ไม่ต้องห่วง
‎เราสองคนเหรอ
‎ใช่
‎นิซาร์
‎เราลงเรือลำเดียวกันแล้ว เราต้องร่วมมือกัน
‎เราลงเรือลำเดียวกันแล้ว เราต้องช่วยกัน
‎พระอัลเลาะฮ์ยิ่งใหญ่
‎จงศรัทธาในพระเจ้า ทุกคน
‎เรือมันพัง สาบานเลย มันพังแล้วแน่ๆ
‎พระเจ้า เรากำลังจะจม
‎เรือรั่ว
‎น้ำมากับคลื่น ไม่ต้องห่วงนะ
‎น้ำเต็มท้องเรือเลย
‎ทุกคน เรือไม่จมหรอก
‎เราต้องไม่จม
‎พวกเราจัดการได้ อย่ากังวล
‎พ่อ…
‎ไม่ต้องกลัวนะลูก
‎ทำไมเครื่องดับ
‎- ทำไมเครื่องดับ ‎- ใจเย็นๆ
‎ทุกคนใจเย็นๆ
‎ใจเย็นๆ
‎ใจเย็นๆ ไม่เป็นไร
‎เอาเลย
‎อีหมาด
‎อีกที
‎เอ้า
‎เราพยายามอยู่ มีน้ำมันพอไหม
‎พอ นั่นไงน้ำมัน ดีแล้ว
‎เรายังไหว ไม่ต้องห่วง
‎- บิลาล ‎- โอเค
‎ถือไว้
‎ขอเดินหน่อย
‎นั่งลง คุณต้องถ่วงน้ำหนักเรือให้สมดุล
‎ระวังเด็กๆ ด้วย เด็ก!
‎ฟังผมก่อน ฟัง
‎ผมเรียนวิศวกรรมเครื่องกล
‎ผมจะลองซ่อมเครื่อง
‎ใจเย็นไว้
‎- คุณรู้อะไรบ้าง ‎- คุณครับ คุณรู้วิธีซ่อมเหรอ
‎ไม่รู้หรอก แต่จะพยายาม เพิ่งเรียนปีหนึ่งเอง
‎พระอัลเลาะฮ์ผู้ยิ่งใหญ่
‎เส้นนี้รึเปล่า
‎ใส่กลับเข้าไป เสียบเข้าไป
‎ดึง!
‎ข้าแต่พระเจ้า โปรดอวยพร ‎ให้การเดินทางราบรื่น โปรดย่นระยะทางนี้
‎ข้าแต่พระเจ้าผู้เป็นสหายระหว่างทาง ‎และพิทักษ์ครอบครัวของเรา
‎ข้าแต่พระเจ้า โปรดคุ้มภัย ‎จากการยากลำบากในการเดินทางนี้
‎จากมารผจญ…
‎น้ำหนักเรามากเกินไป
‎ต้องโยนของไม่จำเป็นทิ้งทะเล ‎ทิ้งของที่ไม่จำเป็น
‎ทิ้งทุกอย่าง!
‎น้ำหนักเรามากเกินไป
‎- วิดน้ำต่อ ‎- ขอร้องล่ะ
‎เราต้องวิดน้ำออก
‎เร็วเข้า
‎วิดน้ำต่อ!
‎วิดน้ำ!
‎เราทำวิธีเดิมๆ ซ้ำไปซ้ำมา
‎ทุกคน ฉันมีสัญญาณ ‎พวกยามชายฝั่ง โทรติดแล้ว
‎ฮัลโหล
‎ช่วยด้วย เราต้องการความช่วยเหลือฉุกเฉิน
‎เราอยู่ในเรือ ‎อยู่ระหว่างอัยวาลิกตุรกีกับเกาะเลสโบส
‎เครื่องยนต์ของเราหยุดทำงาน
‎แต่เราอยู่ในน่านน้ำกรีก
‎- หยุดก่อน คุณกลับไปได้ไหม ‎- ไม่ได้ เรากลับไปไม่ได้ เรากำลังจะจม
‎คุณไม่เข้าใจ เรามีเด็ก มีผู้หญิง ‎เรากำลังจะตาย
‎ขอร้องละ ผมไม่เข้าใจ ‎เราจะตาย ขอร้องเถอะ ฮัลโหล
‎เขาบอกว่าทางเขาไม่มีนโยบาย
‎วิดน้ำออก!
‎อับโด ขอมีดหน่อย
‎นั่งลง ถ่วงสมดุลเรือไว้
‎ซาร่า
‎ช่วยฉันตัดเชือก
‎ซาร่า!
‎ซาร่า นั่งลง
‎ซาร่า พี่จะทำอะไร
‎เราต้องทำให้เรือเบากว่านี้
‎ขอร้องละ
‎ซาร่า
‎- วิดน้ำต่อไป ‎- โอเค
‎ซาร่า!
‎ไม่ๆ ยุสรา เธอจะตาย อย่าทำแบบนี้
‎ฉันจะไม่ทิ้งพี่ไว้ในน้ำ อย่ามาห้ามฉัน!
‎ไม่ได้ นิซาร์ อย่าให้น้องลงมา
‎จะให้ฉันทำยังไง
‎ถ้าพี่ลงน้ำ ฉันลงด้วย
‎อย่า!
‎ซาร่าพูดถูก น้ำหนักเรามากเกินไป
‎ผมว่ายน้ำไม่เป็น ‎ถ้าว่ายเป็นคงโดดลงไปแล้ว
‎ไม่เป็นไร
‎ไม่นะ!
‎ทำอะไรน่ะ
‎บ้าหรือเปล่า
‎ได้ผล! เครื่องติดแล้ว
‎เครื่องติดแล้ว!
‎อดทนไว้ นิซาร์
‎เรากำลังจม
‎ซาร่า เครื่องติดแล้ว ขึ้นมาสิ
‎ไม่ เรือจะจม
‎มันอันตรายเกินไป
‎ซาร่า!
‎หาจังหวะให้เจอ
‎ว่ายเพื่อตัวเอง
‎ฉันกันกระสุน
‎ไม่เกรงกลัวใดๆ
‎สะท้อนกลับไป…
‎ยิงใส่มาเลย…
‎ยุสรา
‎ดูสิ
‎เกือบถึงแล้ว เห็นฝั่งแล้ว!
‎ดึง เร็วเข้า
‎ให้เด็กกับผู้หญิงลงก่อน
‎เรารอดแล้ว!
‎รอดแล้วโว้ย!
‎- ขอโทษนะคะ ‎- สวัสดีครับ
‎- ขอน้ำให้ทุกคนได้ไหม ‎- ไม่รับผู้ลี้ภัย
‎- ไม่ครับ เรามีเงิน เราจ่ายได้ ‎- ไม่รับผู้ลี้ภัย ไม่
‎ไปกันเถอะ
‎นั่นก๊อกน้ำ
‎ทุกคน ตรงนี้มีน้ำ
‎มาเลย ตรงนี้มีน้ำ
‎พาเด็กๆ มา
‎- เอาเลย ‎- เธอก่อน
‎- ไม่ ‎- เธอน่ะ กินก่อน
‎อย่าเพิ่ง ให้เขาเสร็จก่อน
‎โอเค ดื่มได้
‎- แม่เธอโทรมา ‎- โทรศัพท์ยังอยู่เหรอ
‎- แบ่งกันได้นะ ทุกคนแบ่งกันใช้ ‎- โอเค
‎แม่โทรหาเป็นล้านเที่ยว ‎ปลอดภัยรึเปล่า อยู่ที่ไหนแล้ว
‎อยู่เกาะเลสโบส เรามาถึงยุโรปแล้วแม่
‎ขอบคุณพระเจ้า ‎แม่สวดภาวนาให้ลูกทุกวันเลย
‎ขอบคุณครับป้า ฝากบอกแม่ผม ‎แล้วฝากดูแลแทนด้วยนะ
‎แม่ร้องไห้ล่ะ
‎เร็วๆ ชาเฮด
‎โจอี้ตกรอบอเมริกันไอดอล ไม่ยุติธรรมเลย
‎แล้วหนูคิดถึง…
‎เดี๋ยวไปหาที่ชาร์จกันนะ
‎ขอบคุณค่ะ
‎ใช่ วางไว้ตรงนี้ได้เลย เรามีเสบียงมากมาย
‎- ขอบคุณค่ะ ‎- ให้ลูกคุณนะคะ
‎ขอบคุณมากค่ะ ขอบคุณ
‎- ขอบคุณ ‎- ยินดีค่ะ
‎โอเค นี่ให้คุณ
‎- ขอบคุณ ‎- ยินดีครับ
‎อ๊ะ ตัวนี้มีข้อความ
‎ฉันเห็นนกนางนวลบินอยู่เหนือเรา
‎มันอยู่กับเรานานมาก
‎ไม่รู้ทำไม แต่เหมือนมันนำทางเรา
‎ตอนนั้นพี่ได้แต่คิดว่า ‎พ่อแม่ยังไม่รู้เลยว่าเราอยู่ไหน
‎แล้วเราก็ไม่ได้รับสาย
‎และมันจะโง่แค่ไหนนะ ‎ถ้านักว่ายน้ำดันมาตายกลางทะเล
‎รู้ไหมว่าพ่อจะทำยังไงถ้ารู้ว่าพี่ให้เธอลงน้ำ
‎พ่อจะภูมิใจ
‎- ชาหนึ่งแก้วของซาร่า ‎- ขอบคุณ
‎หนึ่งแก้วของฉัน
‎แล้วก็หนึ่ง สอง สาม… น้ำตาล 125 ซอง
‎- สามก็พอ ‎- ของซาร่า
‎เรื่องที่เธอสองคนทำไปกลางทะเลนั่น
‎มัน…
‎ขอโทษที่โดดลงไปด้วยไม่ได้
‎ฉันไม่รู้ว่าพวกเธอ…
‎พี่โดดลงทะเลคนแรก
‎พี่เป็นซูเปอร์ฮีโร่
‎ฉันเห็นด้วย
‎น่าจะบอกก่อนว่าพวกเธอเป็นนักกีฬาว่ายน้ำ
‎ถ้าต้องการอะไร บอกได้เลยนะ
‎ตอนนี้ฉันขอแค่ได้สระผม
‎- เกลือเกาะทั้งหัวแล้ว ‎- อ้อ หลังตึกนั่นมีฝักบัว
‎จริงเหรอ
‎- แต่คิวยาวมาก ‎- คิวเหรอ
‎ไม่เอาน่า ซูเปอร์ฮีโร่ต้องเข้าคิวด้วยเหรอ
‎ก็ได้
‎เดี๋ยวหาฝักบัวว่างๆ ให้
‎- เร็วเข้า เอาเลย ‎- ทำอะไรน่ะ
‎- เราต้องดูเหมือนคนยุโรป ‎- รวยด้วย
‎ทำแบบนี้คนจะคิดว่าฉันมีตังค์
‎- เราต้องจัดการหนุ่มคนนี้หน่อย ‎- ไม่ต้อง
‎- ปลดกระดุมเม็ดนี้ ‎- ไว้ใจเราเถอะ
‎ฉันไม่ไว้ใจเธอ
‎มองหน้าฉันสิ
‎- ผมเผ้านี่มันอะไรกัน ‎- ผมทรงนี้ดีอยู่แล้ว
‎สภาพแย่มาก
‎นายดูเหมือนนักธุรกิจใหญ่ มั่นหน้ามั่นใจมาก
‎- ดูเป็นคนยุโรปรวยๆ ไปกันเลย ‎- ลุยโลด
‎อือ
‎เชา
‎พวกเขาไม่รู้เลยว่ามีคนตายในทะเลนั่น
‎แล้วเราจะไปเยอรมนีกันยังไง
‎เราควรยึดเส้นทางรถไฟผ่านเมือง
‎จากกรีซไปมาเซโดเนีย เซอร์เบีย ฮังการี
‎ออสเตรีย แล้วก็เข้าเยอรมนี
‎เดินทางด้วยกันจะปลอดภัยกว่า
‎ดูแย่นะ
‎ทำไมต้องไปอังกฤษ
‎สามีคุณอยู่ที่นั่นเหรอ
‎เขาตายแล้วเหรอ
‎สามีฉัน…
‎ไม่ใช่คนดี
‎เธอไม่ใส่ฮิญาบ เธอว่ายน้ำ
‎ฉันไม่เคยเจอผู้หญิงแบบเธอมาก่อน
‎พ่อฉันเป็นนักกีฬาว่ายน้ำมืออาชีพ
‎พ่อเป็นตัวแทนทีมชาติซีเรีย พ่อรักงานนี้มาก
‎แต่พ่อต้องเลิกไป
‎แล้วพ่อมีแต่ลูกสาว พ่อเลยต้องฝึกพวกเราขึ้นมา
‎พ่อเป็นโค้ชของฉันกับพี่น้อง
‎แล้วฝันของพ่อก็กลายเป็นฝันของเธอ
‎ใช่
‎ฉันรักว่ายน้ำนะ ‎ลงน้ำแล้วสบายใจเหมือนอยู่บ้าน
‎รู้สึกว่าฉันเหมาะกับสระว่ายน้ำ
‎แล้ว…
‎วันหนึ่งฉันก็อยากไปแข่งโอลิมปิก
‎ตอนแรกหวังว่าจะได้ไปริโอ
‎แต่ตอนนี้เหมือนมันห่างไกลมากเลย
‎ฉันไม่รู้ว่าจะทำได้รึเปล่า
‎ฉันเชื่อว่าเธอทำได้
‎แล้วจะไปทำอะไรที่ฮาโนเวอร์
‎พาคนอื่นๆ ครอบครัวมาอยู่ด้วย
‎แล้วไงต่อ
‎ไม่รู้สิ ร้องเพลง ปลูกต้นไม้
‎แล้วก็อยากเรียนต่อ
‎ศิลปะมั้งนะ
‎ฉันก็อยากเรียนต่อ วรรณคดี
‎ใช่ แต่ต้องหางานทำด้วย ต้องส่งเงินกลับบ้าน
‎ส่งให้ภรรยาเหรอ
‎เปล่า ยังไม่ได้แต่งงาน
‎- เธอล่ะ ‎- นี่
‎บอกชื่อซูเปอร์ฮีโร่ที่แต่งงานแล้วมาสักคนสิ
‎- ซูเปอร์แมนแต่งงานกับโลอิส เลนไม่ใช่เหรอ ‎- พูดอังกฤษได้มั้ย
‎ขอซูเปอร์ฮีโร่หญิง
‎นี่ คุณพูดภาษาอังกฤษได้รึเปล่า
‎- ภาษาอังกฤษ ‎- ครับ
‎ถ้าพวกคุณข้ามชายแดนทาบานอฟเซ่ ‎จะโดนเขาจับไปค่ายกักกัน
‎ใครนะ
‎ตำรวจเซอร์เบีย
‎พวกเขาจะจับคุณบันทึกรอยนิ้วมือ
‎พอบันทึกรอยนิ้วมือปั๊บ ทีนี้คุณติดแหง็กละ
‎ผมพาข้ามไปฮังการีได้นะ
‎ไม่มีตำรวจ ไม่ปั๊มลายนิ้วมือ ไม่มีปัญหา
‎- เท่าไหร่ ‎- คนละห้าร้อยยูโร
‎- เหรอ ‎- อือ
‎เราบ้าไปแล้วรึเปล่าเนี่ย
‎- ลงมา ‎- ลงซะ
‎- ไม่ไปฮังการีละ ‎- ลงจากรถฉัน
‎- ลงมา ‎- ฟังเขาซะ
‎ไสหัวออกมานี่
‎- แต่เราจ่ายเงินแล้ว ‎- เอาเงินคืนมา
‎- ได้ยินมั้ย ‎- ไป
‎เฮ้ย หยุดนะ
‎ไหนบอกจะพาเราไปฮังการี ‎เราอยู่ที่ไหน
‎ฉันไม่รู้
‎ไปทางนี้กันดีกว่า
‎เกิดอะไรขึ้น
‎- นี่ลวดหนาม ‎- ระวังนะ
‎ดัน
‎ไม่เป็นไร
‎ระวังนะ
‎- ผมอุ้มเอง ‎- ระวังด้วย
‎โอเคนะ ไม่เป็นไร
‎มีคนพูดอังกฤษ ภาษาอังกฤษ
‎- พวกเขาอยากไปไหน ‎- บูดาเปสต์ ฮังการี
‎แปดร้อยยูโร
‎รวมทุกคนเหรอ
‎- ต่อคนเนี่ยนะ ‎- ไม่ นั่นมากไป
‎อยากโดนตำรวจจับก็เอาเลย
‎เดี๋ยว
‎ทำอะไรน่ะ
‎ทำตัวกลมกลืนหน่อยดีกว่า
‎อาจจะดีกว่านะ
‎ได้ ไม่เป็นไร
‎ขอทีเถอะ
‎ในรถแต่ละคันต้องมีคนพูดอังกฤษได้หนึ่งคน
‎- ไปเลย ‎- เร็วเข้า ขึ้นรถ
‎เราแยกกันไม่ได้นะ
‎เขาบอกว่ารถคันหนึ่งต้องมีคนพูดอังกฤษได้
‎ให้ฉันพูดอังกฤษก็ได้
‎ฉันอยากนั่งรถคันเดียวกับพี่ ขอร้องละ
‎แล้วพวกตำรวจชายแดนล่ะ เราต้องช่วยกัน
‎- ไม่เอา ‎- ไม่ต้องห่วง เดี๋ยวเจอกันที่ฮังการี
‎ไปกันเลย
‎- ซาร่า ฉันขอร้อง ‎- ขึ้นรถ
‎พี่ซาร่า!
‎เร็ว ขึ้นรถ
‎ขึ้นรถ ไปได้แล้ว
‎เวร
‎อดทนหน่อย
‎ชายแดนฮังการี ระวังนะ
‎อย่าขยับ
‎ขอบคุณพระเจ้าที่เธอปลอดภัย
‎ฮังการียินดีต้อนรับ
‎ซาร่าอยู่ไหน
‎ยังมาไม่ถึงเลย
‎ไม่เอาป้าย "เราเป็นผู้ลี้ภัย" มาด้วยเลยล่ะ
‎เข้าไปข้างใน เข้าไปรอในนั้น
‎ไม่ต้องห่วง เดี๋ยวก็มา
‎ถึงแม้จะไม่ยิ่งใหญ่ระดับพระคัมภีร์ ‎แต่เป็นการอพยพอย่างแน่นอน
‎ทั้งผู้อพยพและผู้ลี้ภัยซึ่งเคยติดด่าน ‎บัดนี้ได้ตัดสินใจออกเดิน
‎พวกเขาจะเดินไปเยอรมนี
‎พวกเขามุ่งหน้าทำภารกิจอันสิ้นหวัง ‎แต่การที่ทุกคนทำเช่นนี้
‎สะท้อนถึงความอับจนหนทาง ‎ที่ต้องติดอยู่ที่บูดาเปสต์
‎เธอไปอังกฤษกับเราได้นะ
‎ถ้าอยากไป
‎นายกรัฐมนตรีเยอรมนี อังเกลา แมร์เคิล
‎ได้เรียกร้องขอความร่วมมือจากยุโรป ‎ในการตอบรับวิกฤตการณ์นี้
‎เขาคิดว่าแมร์เคิลเป็นแม่
‎เยอรมนี ช่วยเราด้วย
‎ประเทศฉันมีสงคราม
‎ไม่มีใครช่วยเลย พวกเด็กๆ ไม่มีคนช่วย ‎ครอบครัวก็ไม่มี ทำไมไม่ช่วย
‎เยอรมนี ช่วยเราด้วย
‎ยุสรา
‎สายเสมอ แต่คุ้มค่ากับการรอคอย
‎พวกเขาหยุดเรา มีหมาตัวเบ้อเริ่มเลย
‎แต่เราโชคดีมาก คนขับกล่อมพวกนั้น ‎จนยอมให้เราผ่าน
‎พี่ก็เลยมาถึงจนได้
‎มาสักที
‎น้องเธอกลัวว่าเธอจะไม่รอด
‎ขอโทษค่ะ
‎ไม่เป็นไร
‎ทำอะไรของแก
‎เปล่า
‎พวกมันหาเรื่องก่อน
‎ไอ้สัตว์!
‎ในนั้นมีน้ำกับอากาศหายใจ ‎ผมไม่ใช่โจรประเภทนั้น
‎ไปบอกเพื่อนๆ ได้เลยว่าเราทำธุรกิจสุจริต ‎เข้าใจตรงกันนะ
‎คนขับของผมร้อยละ 70 ผ่านเข้าเยอรมนีได้
‎วิคเตอร์
‎- ขอดูหน่อยได้ไหม ‎- มาสิ
‎ฉันไม่ขึ้นรถคันนั้นนะ
‎แต่เราต้องอยู่ด้วยกัน
‎คนที่เคยผ่านเข้าไป ‎แนะนำบิลาลให้ใช้บริการเขา
‎ฉันไม่เอาด้วย
‎- พี่เข้าใจ แต่เราต้องไป เราต้องไปแล้ว ‎- บอกแล้วไงว่าไม่เอา
‎อยากไปคนเดียวก็ไปสิ แล้วไปเจอกันที่เยอรมนี
‎- คิดว่าพี่จะทิ้งเธอเหรอ ‎- พี่เคยทิ้งแล้วไง
‎เกิดอะไรขึ้นเนี่ย
‎เขาไม่ยอมขึ้นรถ
‎เธอโอเครึเปล่า เกิดอะไรขึ้น
‎เราตัดสินใจแล้วว่าจะไม่ขึ้นรถคันนี้
‎แล้วจะทำยังไง
‎ร่วมเดินขบวนไปเยอรมนีกับคนอื่นมั้ง
‎ฉันเดินไม่ไหวแล้ว
‎เราจะต้องได้เจอกันอีก
‎ฉันมั่นใจเลย
‎เดี๋ยวก็รู้ว่าคุณยังจะดีใจออกไหม ‎ถ้าเขาไปขอซุกหัวนอนพรมของคุณเป็นเดือนๆ
‎ยินดีให้มานอนที่พรมบ้านฉันได้ทุกเมื่อ
‎- ดูแลตัวเองด้วย ‎- นิซาร์
‎ดูแลตัวเองนะ
‎- เธอบอกฉัน ‎- ทุกคน
‎ดูแลตัวเองดีๆ
‎เราจะ…
‎เราจะคิดถึงเธอมากแน่ๆ
‎หาทางใหม่กับนิซาร์และยุสรา
‎เราจะไปกัน
‎- ดูแลตัวเองด้วยนะ ‎- ฉันจะคิดถึงเธอ
‎เราจะหาทางอื่นไปกัน
‎มานี่จ้ะ
‎บาย
‎อีหมาด เร็วเข้า ไปกันเถอะ
‎เดี๋ยว
‎ฉันว่าเราไม่มีปัญญาจ่าย
‎- เราเหลือเงินเท่าไหร่ ‎- ต้องจ่ายหมดตัวฉันก็ยอม
‎ขอแค่ได้นอน
‎อะไรเหรอ
‎ได้กลิ่นมั้ย
‎- ไม่ ‎- แม่กำลังทำบาราเซค
‎- เลิกเหอะ ‎- ไงนะ
‎ฉันไม่มีอารมณ์
‎พี่คิดถึงทุกคนมากเลย
‎เหมือนกัน ลูลู่ด้วย
‎นกมันอึใส่เตียงเธอไปทั่ว!
‎ตายจริง ทายซิใครมา
‎- ใคร ‎- พ่อไง
‎พ่อมากับยางยืดฝึกกล้ามเนื้อ
‎- หนูไม่อยากยืดเส้น ไม่เอา ‎- ไม่จริงน่า
‎- ไม่เอา หนูไม่อยากทำ ‎- ไม่
‎- ฉันคิดถึงยางยืดฝึกกล้ามเนื้อนะ ‎- ไม่
‎- หนูขอปฏิเสธ หนูไม่เอา ‎- ไม่พูดงั้นหรอก
‎เก็บข้าวของเตรียมตัวกันได้แล้ว ‎เพราะนิซาร์จะพาไปเยอรมนี
‎- ไงนะ ‎- พูดจริง เร็วเข้า
‎เก็บของ จะมีรถบัส
‎คนออสเตรียส่งมา หรือคนเยอรมันก็ไม่แน่ใจ
‎แต่พวกเขาเห็นคนเดินขบวนก็เลยอยากจะช่วย
‎แล้วดีที่สุดตรงไหนรู้มะ เราไม่ต้องใช้ตั๋ว
‎อะไรนะ ฟรีเหรอ
‎- นายรู้ได้ไง ‎- บางเรื่องฉันก็เก่งนะ
‎ทีนี้ก็เก็บกระเป๋าแล้วยอมรับซะ
‎ให้ฉันเป็นฮีโร่ของเธอนะ ที่รัก
‎ให้ฉันจุ๊บไล่ความเจ็บช้ำ…
‎ออกไป เราต้องแต่งตัว
‎ให้ฉันจุ๊บไล่…
‎- ไป เราจะเก็บของ ‎- ไวๆ
‎ฉันจะลงไปรอที่แผนกต้อนรับ ให้ไวเลย
‎เร็วเข้า
‎มันเป็นกับดัก
‎พวกเขาจะกักตัวเราไว้ในค่ายผู้ลี้ภัย ‎เราจะไม่มีวันได้ออกมา
‎ไม่มีใครสนหรอก
‎เรากลับบ้านกันดีกว่า
‎เรากลับไม่ได้แล้ว ยุสรา
‎เราจากบ้านมาไกลมากแล้ว ไม่เห็นเหรอ
‎พี่ไม่ยอมแพ้ตอนนี้หรอก
‎มองหน้าพี่
‎พี่เคยฟังเธอ ทีนี้เธอต้องฟังพี่
‎ฟังพี่เนี่ยนะ
‎ก็ถ้าเราตามคนอื่นไปแต่แรก
‎ก็ถ้าเราไม่ออกจากบ้านมาแต่แรก
‎หาว่านี่ความผิดพี่งั้นเหรอ
‎แล้วฉันผิดเหรอ
‎พี่พาฉันมาด้วยทำไมถ้าพี่เกลียดฉัน
‎เพราะจะช่วยเธอไง
‎และช่วยครอบครัวเรา
‎ผู้ชายคนนั้นมันพยายามจะช่วยฉันเหรอ
‎พี่ไม่มีวันยอมให้มันทำร้ายเธอ
‎พี่จะไม่มีวันยอมให้มันทำอะไรเธอเด็ดขาด
‎ฉันกลัวจะมีเรื่องไม่ดีเกิดขึ้นอีก
‎ฉันรับไม่ไหวนะ
‎ถ้าฉันไม่ไป
‎พี่จะไปโดยไม่มีฉันหรือเปล่า
‎แหงอยู่แล้ว ไปแน่
‎ไม่ เราจะไปด้วยกัน ไม่งั้นก็ไม่ต้องไป
‎พี่ไม่ได้เกลียดเธอ
‎ฉันก็ไม่ได้เกลียดพี่
‎ส่วนใหญ่นะ
‎- รถคันที่สอง ผู้โดยสารคันที่สองครับ ‎- เร็วๆ
‎คันไหนเนี่ย
‎เบอร์เจ็ด เขาบอกว่าเบอร์เจ็ด
‎- รถคันที่ห้า… ‎- เอ่อ ขอโทษครับ
‎โห คนเพียบเลย
‎ผู้โดยสารรถคันที่ห้า
‎ไม่ นั่นสาม
‎รถคันที่เจ็ดครับ
‎ไปเลย เร็วๆ
‎ผู้โดยสารรถคันที่เจ็ดครับ
‎นี่เยอรมนีใช่มั้ย
‎ใช่ เราอยู่ในเบอร์ลิน
‎เรามาถึงแล้ว!
‎ฮัลโหลพ่อ เราถึงเบอร์ลินแล้ว
‎ลุง เราถึงเบอร์ลินแล้ว!
‎เดี๋ยวก็ได้เจอกันแล้วนะ
‎รักทุกคนเลย
‎สวัสดี ขอต้อนรับสู่เยอรมนี
‎- สวัสดี ขอต้อนรับสู่เยอรมนี ‎- ขอบคุณ
‎คนเยอรมันต้อนรับเรา
‎เลิกร้องได้แล้ว เรามาถึงแล้ว
‎มาถึงจนได้
‎กรุณาเตรียมเอกสาร ‎และหนังสือเดินทางให้พร้อม ขอบคุณครับ
‎ชื่ออะไรคะ
‎ขอหนังสือเดินทางค่ะ
‎ขอแบบฟอร์มค่ะ
‎ขอบคุณ
‎สวัสดีค่ะ ฉันดีอาน่า มากับฉันหน่อยค่ะ
‎แล้วลูกพี่ลูกน้องเราล่ะคะ
‎เขาจะไปอยู่กับพวกผู้ชาย
‎- แต่ผมจะได้เจอพวกเขาทีหลังใช่มั้ย ‎- ใช่
‎โอเค ขอบคุณค่ะ
‎เจอกัน
‎มีรถประจำทางไปเบอร์ลินอยู่หน้าทางเข้าหลัก
‎เบอร์ตู้ล็อคเกอร์ ‎เบอร์ตู้จะอยู่บนบัตรประจำตัว
‎- ที่จริงเราต้องไปฮาโนเวอร์ ‎- ใช่ค่ะ
‎เพื่อนเราอยู่ที่นั่น
‎คุณลงทะเบียนที่นี่
‎ถ้าย้ายไปฮาโนเวอร์ คุณจะโดนตัดสิทธิ์ทุกอย่าง
‎- ไงนะ ‎- ไม่รู้เหมือนกัน
‎พวกคุณอยู่ห้องนี้
‎ยูนิตซีสาม โรงเรือนห้า
‎ไม่มีประตู
‎มันเสี่ยงติดไฟ
‎แต่มีม่านกั้นนะ
‎ขอบคุณค่ะ
‎- ไง ‎- สวัสดีค่ะ
‎- หวัดดี ‎- สวัสดีค่ะ
‎เข้านอนคืนแรกในเบอร์ลินได้ไง
‎พวกเธอรับปากฉันไว้ว่าจะไปคลับ ‎ฉันต้องขอฟังเพลงหน่อย
‎- นิซาร์ ‎- เร็วๆ ลุก
‎- เรามีเงินไม่พอ ‎- มาเถอะน่า
‎เราจะใส่ชุดนอนไปคลับกันจริงๆ เหรอ
‎เชื่อฉันเถอะ
‎ไม่ใช่เบิร์กไฮน์ แต่ดีเจนิซจัดให้เอง!
‎(สองเดือนต่อมา)
‎ไม่ต้องห่วง ระเบิดหล่นใส่ลานทิ้งขยะหลังบ้าน
‎พ่อออกไปเยี่ยมลุงอาเหม็ด ‎ว่าแต่ลูกๆ ได้ทำเรื่องเอกสารขอลี้ภัยรึยัง
‎ยังค่ะ ยังรออยู่เลย ‎เขาต้องทำนัดให้เราก่อน
‎วุฒิสภารัสเซียเพิ่งอนุญาต ‎ให้ประธานาธิบดีวลาดิเมียร์ ปูติน
‎ส่งกองทัพอากาศไปยังซีเรีย
‎นั่นไม่ใช่ดามัสกัส
‎(ข่าวด่วน ‎เครื่องบินรัสเซียโจมตีเมืองฮอมส์ ซีเรีย)
‎ถึงตาเราแล้ว
‎ในเขตพื้นที่ผู้นำกบฏ ‎ส่งผลให้มีผู้เสียชีวิต 36 ราย
‎สหรัฐฯ และประเทศพันธมิตรยืนยัน…
‎ไม่มีทางสำเร็จ
‎ยุสรา เขาซ้อมอยู่
‎หวัดดีค่ะ เราเป็นนักกีฬา ‎เราต้องฝึกซ้อมวันละสองรอบ
‎เราอยากเป็นตัวแทนของชมรมคุณค่ะ
‎ขอร้องนะคะ
‎ขอโทษ ว่าไงนะ
‎เราสองคนเป็นนักกีฬาว่ายน้ำ ‎ตัวแทนทีมชาติซีเรีย
‎ฉันเคยแข่งรายการระดับโลกมาแล้วด้วย
‎ฉันเคยไปรัสเซีย แล้ว…
‎ที่นี่ชมรมว่ายน้ำจริงๆ ใช่มั้ยคะ
‎นักกีฬามาซ้อมกันที่นี่ใช่มั้ย
‎เพราะฉันอยากไปแข่งโอลิมปิก ‎พ่อเคยเป็นโค้ชให้เรา
‎- ผมก็อยากช่วยนะ แต่คนเต็มแล้ว ‎- ฉันก็บอกเขาแล้ว
‎- ค่ะ สวัสดี ‎- สวัสดี ขอบคุณครับ
‎เดี๋ยว ฉันว่ายฟรีสไตล์ 200 เมตร ‎สถิติสองนาทีสิบสองวินาที
‎ผีเสื้อ 100 เมตร สถิติหนึ่งนาทีเก้าวินาที
‎- ผีเสื้อใน 1.09 เนี่ยนะ ‎- ใช่
‎- ล้อเล่นเหรอ ‎- ไม่ เธอว่ายน้ำเก่ง
‎โอเค
‎ผมมีช่วงพักก่อนซ้อมรอบ 11 โมง
‎งั้นเจอกันที่สระในร่ม ถ้าไปทัน
‎ขอบคุณค่ะ
‎โอเค
‎แต่ฉันไม่มีชุดว่ายน้ำ
‎- คุณไม่มีชุดว่ายน้ำเหรอ ‎- แว่นด้วย
‎- ขอบคุณมากค่ะ ขอบคุณ ‎- โอเค ด้วยความยินดี
‎ตามมาเลย
‎นี่
‎คุณชื่ออะไรน่ะ
‎ยุสรา มาร์ดินี่
‎ค่ะ ฉันชื่อซาร่า
‎แล้วคุณเป็นใครคะ
‎สเวน
‎ขอบคุณค่ะ สเวน
‎- ยินดีที่ได้รู้จัก ‎- ตามมา สาวๆ
‎เราจะได้ว่ายน้ำแล้ว!
‎โอเค
‎เข้าที่ เตรียมตัว…
‎ซาร่า!
‎ทำงั้นทำไม
‎เก่งมาก ว่ายน้ำเก่งทั้งคู่
‎เราซ้อมวันละสองรอบ ทุกวันยกเว้นวันอาทิตย์
‎ใช่ อันนี้แหละ
‎อัสลามุอาลัยกุม
‎ถ้าคุณรู้สึกว่าอาจมีอาการบอบช้ำรุนแรง ‎ทางจิตใจหลังประสบเหตุ
‎หรือต้องการปรึกษาปัญหาสุขภาพจิต ‎กับผู้เชี่ยวชาญ
‎เรามีพยาบาลพร้อมให้บริการ ‎ทุกเช้าวันเสาร์ที่โรงเรือนห้า
‎ขอบคุณมากนะคะ สำหรับทุกอย่าง
‎ยินดีครับ นี่แค่เท่าที่ผมพอจะหาได้
‎แต่ถ้าพวกคุณจริงจัง เราก็ต้องไปซื้อของ
‎หาชุดที่พอดีตัวพวกคุณ
‎คุณคิดว่าฉันไม่ใช่นักกีฬาตัวจริงสินะ
‎เขียนไปถามทีมชาติซีเรียได้เลย
‎- ยุสรา เขาช่วยเราเยอะแล้ว ‎- ไปบอกสถิติฉัน
‎ฉันไม่อยากให้ใครคิดว่าฉันไม่ได้ซ้อมไปโอลิมปิก
‎ช่วยบอกเขาด้วยว่าฉันพร้อมไปริโอแน่นอน
‎โอเค แต่ผมอยากให้เราลองแข่งในบ้านดูก่อน
‎เสียงดังแบบนี้ พวกคุณนอนกันได้ยังไง
‎เราไม่นอนไง
‎ยุสราเล่าให้ฟังแล้ว ‎เรื่องที่พวกคุณว่ายข้ามทะเลกรีก
‎พวกคุณควรได้รับเหรียญรางวัลนะ
‎ค่ะ แต่ไม่ได้มีแค่พวกเรา
‎แค่…
‎เราโชคดีที่รอดมาได้ แต่หลายคนไม่โชคดีแบบนั้น
‎เพราะงั้น…
‎ไม่ละ ฉันไม่อยากได้เหรียญ
‎ผมขอโทษ
‎เอ่อ ยุสรา ทางนี้ นี่ห้องคุณ
‎คุณใจดีจัง
‎ผู้บริหารชมรมให้พวกคุณใช้ห้องได้ ‎จนกว่าเอกสารจะเรียบร้อย
‎ขอบคุณค่ะ
‎ไม่ได้หรูหราอะไร แต่ไม่มีทีมเยือน
‎อย่างน้อยที่นี่ก็เงียบและอยู่ใกล้สระ
‎สุดยอดไปเลย
‎ผมค้ำประกันให้พวกคุณ เพราะงั้นห้ามปาร์ตี้นะ
‎เดี๋ยวผมจะซวย
‎ทำความคุ้นเคยไปก่อนนะ แล้วค่อยไปฝึกกัน
‎ขอบคุณมากค่ะ
‎- ยินดีครับ ‎- แล้วเจอกัน
‎โอเค มาเร็ว
‎คุณต้องพัก
‎- ไม่ค่ะ ‎- ไม่ได้ถาม พักก่อน
‎ซาร่า
‎ไหล่ฉัน…
‎มีแต่สองพี่น้องนักว่ายน้ำทั้งปี
‎สองพี่น้องทำงั้น สองพี่น้องทำงี้
‎สองพี่น้องชนะงานนี้
‎สองพี่น้องชนะงานนั้น
‎ฉันยังต้องนอนกับคนแปลกหน้า ‎ห้าคนในห้องเดียวอยู่เลย
‎โอ๊ย เลิกพูด นิซาร์ กินก่อนเถอะ
‎เราก็ไม่อยากให้นายอยู่ที่นั่นเหมือนกัน
‎ถ้านายว่ายน้ำได้ก็ดีน่ะสิ
‎ใช่ไง
‎ถ้าฉันว่ายน้ำได้
‎ฉันทำอะไรที่นี่ไม่ได้เลย
‎แล้วฉันก็ทำงานไม่ได้จนกว่าเอกสารจะผ่าน
‎ฉันไม่น่าตกลงมาที่นี่กับพวกเธอเลย
‎ต่อให้เป็นหนึ่งในผู้โชคดีที่รอดมาได้
‎ที่นี่ก็ไม่มีอะไรให้ทำ ไม่มีสักอย่าง ‎นอกจากนั่งรอเอกสาร
‎นอกจากจะเป็นสองพี่น้องมาร์ดินี่
‎สถิติฉันเคยดีกว่านี้
‎คุณต้องหนีสงคราม นั่นเป็นอุปสรรคอยู่แล้ว
‎คุณเคยแข่งมาแล้วใช่ไหม
‎โอลิมปิกน่ะ
‎- ฉันเห็นรูปคุณบนผนัง ‎- ใช่ ผมเคยแข่ง
‎แล้วทำไมคุณไม่ชนะ ‎เป็นเพราะความสามารถหรือวินัย
‎มัน…
‎ผมว่ามันไม่ได้แบ่งขาวดำชัดเจนแบบนั้น
‎ตอนนั้นผมไม่เชื่อมั่นในตัวเอง
‎ผมว่ายเพื่อจะหนีความพ่ายแพ้ ‎ไม่ใช่เพื่อเอาชนะ
‎คุณต้องพักบ้าง อย่าเข้มงวดกับตัวเองเกินไป
‎ไปพักผ่อนเถอะ
‎- พักเหรอ ‎- ใช่
‎แล้วริโอล่ะ
‎โอเค จะพูดยังไงดี
‎ยุสรา
‎การที่คุณมีฝัน มันเป็นเรื่องดีมากนะ
‎แต่เราต้องมองโลกตามความเป็นจริง ‎ผมอยากฝึกกับคุณต่อ
‎แต่คุณไม่ได้เป็นตัวแทนซีเรีย
‎คุณไม่มีทางได้ไปแข่งที่ริโอ
‎ผมเสียใจด้วย
‎แต่มีการแข่งรายการอื่นอีก ‎เรามาสนใจกับ…
‎ยุสรา
‎ยุสรา นี่ ค่อยเป็นค่อยไปเถอะ
‎ยุสรา นี่ไม่ใช่รอบของคุณ
‎- พี่ลืมไปซ้อมตอนเย็น ‎- ใช่ พี่ยุ่งอยู่
‎ยุ่งปาร์ตี้กับเพื่อนเหรอ ‎ทำแบบนี้เหมือนไม่ให้เกียรติสเวน
‎พี่ต้องบอกเขาก่อน อย่าหายเงียบสิ
‎เธอรู้ตัวบ้างไหมว่าเราสองคน ‎ไม่ได้เลือกเป็นนักว่ายน้ำ
‎- จำได้เหรอว่าเริ่มเอง ‎- ฉันจำได้ว่าเราชอบว่ายน้ำ
‎ถ้าไม่ได้มาที่นี่เพื่อทำหน้าที่ให้ดีที่สุด ‎เราจะถ่อมากันทำไม
‎คนอื่นๆ เขาอาจจะไม่ได้อยู่ที่นี่ได้ ‎สบายเหมือนเธอ
‎(คนต่างด้าวออกไป)
‎นิซาร์
‎อยู่นี่ยังจะใช้เวลาอาหรับ
‎- ขอโทษ ‎- รอตั้งชั่วโมง
‎ฉันนอนไม่ค่อยหลับ
‎- เหรอ ‎- นิซาร์ ซาร่า
‎- นิซาร์ ‎- อ้าว อีหมาด
‎- ไม่ได้ ห้ามผ่านตรงนี้ ‎- เดี๋ยวไปหา
‎- เรากำลังไป ‎- โอเค
‎เราจะผ่านเข้าไปยังไง
‎ขอโทษค่ะ
‎- โอเค ขอโทษนะ ‎- มานี่
‎- โทษที ‎- มาเร็ว
‎นิซาร์ ทางนี้ ‎ขอโทษครับ พวกเขาเป็นเพื่อนผมเอง
‎- โทษที ‎- ไปเลย
‎- ขอโทษ ‎- เป็นไงบ้าง ไม่อยากเชื่อว่านายอยู่ที่นี่
‎- ใช่ อยู่นี่แหละ ‎- ขอโทษๆ ไง อีหมาด
‎- เป็นไงบ้าง ‎- คิดถึงนายมากเลย โห
‎นายดูเหมือนป๊อปสตาร์เลย
‎- อะไรเนี่ย ‎- นี่ป๊อปสตาร์ไง
‎นายดูเหมือนผู้ลี้ภัย
‎- ดีใจที่ได้เจอนะ ‎- คิดถึงมาก
‎- เธอดูดีมาก สบายดีมั้ย ‎- ดี เป็นไง ทุกคนเป็นยังไงบ้าง
‎คนอื่นๆ ล่ะ
‎ไม่รู้สิ คนอื่นๆ โดนปฏิเสธที่ด่าน
‎- ว่าไงนะ ‎- ไม่มีใครช่วยเราข้ามชายแดน
‎เราเลยต้องวิ่งหนี
‎แล้วทุกคนก็แยกกันไปคนละทาง ‎ฉันไม่ได้เจอพวกเขาอีก
‎โอย เลวร้ายมาก
‎ใช่
‎คำขอลี้ภัยของคุณได้รับการลงทะเบียนแล้ว
‎คุณจะได้รับใบอนุญาตพักอาศัยชั่วคราว
‎จนกว่าจะเดินเรื่องเสร็จเรียบร้อย
‎แค่นี้เองเหรอ ‎ไม่ต้องถามอะไรเลยเหรอ
‎เราออกจากซีเรียทำไม อะไรงั้น
‎อีกสองสามเดือน ‎คุณจะได้รับการติดต่อให้ไปสัมภาษณ์
‎ค่ะ แต่นานแค่ไหน ‎กว่าเราจะรู้ว่าผ่านหรือไม่ผ่าน
‎เรารับคำร้องเยอะมาก ‎ตอนนี้ใช้เวลาประมาณหนึ่งถึงสองปี
‎ค่ะ แต่เราต้องยื่นขอให้ครอบครัวมาอยู่ด้วย
‎ยุสรา น้องสาวฉันยังอายุ 17 อยู่
‎ค่ะ
‎น้องคุณจะอายุ 18 ในเดือนมีนาคม
‎เวลาแค่นี้ไม่พอ
‎เราต้องใช้อย่างน้อยหกเดือน ‎เพื่อทำเรื่องรวมญาติ
‎แต่น้องสาวอีกคนกับพ่อแม่ฉันยังอยู่ที่ดามัสกัส
‎ที่นั่นอันตรายมาก พวกเขาต้องมาอยู่นี่
‎ซีเรียกำลังโดนถล่ม
‎ผมเสียใจด้วย
‎ขอร้องล่ะ
‎ผมทำอะไรไม่ได้จริงๆ
‎ยุสรา
‎ยุสรา ขอร้องล่ะ
‎มันเป็นเพราะขั้นตอนน่ะ
‎งั้นทุกคนต้องมาด้วยวิธีเดียวกับเราเหรอ
‎เราไม่น่าออกมาเลย
‎ฉันต้องพลาดช่วงซ้อมสำคัญ ‎ฉันว่ายห่วยมาก
‎เธอสนใจแค่นั้นเหรอ แค่เรื่องว่ายน้ำ
‎คิดว่าเห็นแก่ตัวไปหน่อยมะ
‎เห็นแก่ตัวอะไร พ่อแม่กับชาเฮดอยู่ในใจฉัน
‎ฉันเอาแต่คิดถึงพวกเขา ‎พี่ไม่คิดเลย พี่แค่ดุ่มๆ จะไปต่อ
‎พี่ไม่คิดหน้าคิดหลัง ‎ทุกคนตกอยู่ในอันตรายเพราะพี่
‎- แกก็พูดได้สิ ‎- ว่าไงนะ
‎อย่างน้อยฉันก็มีเป้าหมาย
‎พี่มาทำอะไรที่นี่
‎พี่พยายามอวดเก่ง ‎เอาแต่เที่ยวเล่นเสียเวลาเปล่า
‎ฉันไม่รู้จักพี่แล้ว
‎พี่ไม่ว่ายน้ำ ไม่ทำอะไรทั้งนั้น
‎พี่ไม่มีทางทำอะไรสำเร็จสักอย่าง
‎เอาละ โอเค
‎คุณลืมกลับตัวรอบสอง
‎ดึงสโตรกช้าไปช่วง 25 เมตรสุดท้าย ‎เกิดอะไรขึ้น
‎ไม่มีอะไรค่ะ
‎- แน่ใจนะ ‎- แน่ค่ะ
‎โอเค ผมอยากเก็บไว้บอกทีหลัง
‎แต่ผมมีเรื่องที่จะทำให้คุณยิ้มได้
‎อะไรคะ
‎ได้ยินมาว่าคณะกรรมการโอลิมปิก
‎แถลงข่าวประกาศให้ความช่วยเหลือ ‎นักกีฬาที่เป็นผู้ลี้ภัย
‎เขาจะตั้งทีมนักกีฬาผู้ลี้ภัยไปแข่งที่ริโอ
‎โอเค
‎ผมส่งสถิติของคุณไป ‎แล้วก็เล่าเรื่องที่คุณว่ายข้ามทะเล
‎ถ้าเรามุ่งมั่น แล้วคุณทำเวลาได้ดีขึ้น
‎คุณจะได้เข้าร่วมทีม
‎มีอะไร
‎ถ้ามีโอกาสเลือกได้ คุณอยากไปแข่ง
‎เพราะคุณเก่งพอ หรือเพราะคนสงสารล่ะ
‎ฉันอยากไปโอลิมปิกมากกว่าอะไรทั้งนั้น
‎แต่ถ้าทำได้ ฉันจะไปเป็นตัวแทนทีมชาติ
‎ฉันขอโทษ
‎เรื่องที่ฉันพูดเมื่อคืน
‎เธอหมายความตามนั้น
‎แต่ไม่ได้ตั้งใจพูดแรงแบบนั้น
‎ข้างนอกเธออ่อนมาก แต่ใจเธอแกร่งเป็นหิน
‎เรื่องนั้นพี่ชื่นชมเธอนะ
‎พี่ดีใจมากที่เธอได้ว่ายน้ำ
‎สเวนโทรมาล่ะ
‎เรื่องทีมนักกีฬาผู้ลี้ภัย
‎เธอควรลงนะ
‎เธออยากแข่งงานนี้ที่สุด
‎แต่ไม่ได้อยากให้เป็นแบบนี้
‎ใช่ แต่อะไรๆ ก็ไม่เป็นอย่างที่อยากให้เป็น
‎แล้วเรื่องนี้จะต่างกันตรงไหน
‎ฉันอยากว่ายน้ำเพื่อซีเรีย
‎ไม่
‎นั่นเป็นความต้องการของพ่อ
‎พ่อเคยบอกไหมว่าทำไมพ่อเลิกว่ายให้ซีเรีย
‎โดนเกณฑ์ทหาร
‎พ่อว่ายเก่งมากด้วยนะ
‎ตอนแรกนึกว่าเป็นแค่ข้ออ้าง แต่ไม่ใช่เลย
‎พ่อต้องเสียเวลาซ้อมสองปีไปแบกปืน
‎ชีวิตมันไม่ยุติธรรม
‎ฉันซาร่า มาร์ดินี่
‎ฉันไม่มีประเทศแล้ว
‎นี่อาจเป็นโอกาสเดียวในชีวิตของเธอ
‎มองหน้าพี่
‎อย่าโง่ไปหน่อยเลย คว้าไว้เถอะ
‎ฉันกำลังตามหาคุณอยู่เลย
‎ฉันอยากเป็นตัวแทนทีมชาติซีเรียไปแข่งโอลิมปิก
‎แต่ถ้าทำไม่ได้ ฉันก็อยากว่ายให้ทีมสเวน
‎ถ้าคุณยังอยากให้ฉันลงนะ
‎ถึงฉันจะโง่และไม่คู่ควรกับโอกาส
‎ปี 2020 เราจะเตรียมตัวเพื่อซีเรีย ‎แต่ปี 2016 ฉันอยู่ทีมผู้ลี้ภัย
‎เราต้องฝึกกันอีกเยอะ
‎พร้อมไหม
‎เล่าเรื่องซ้อมว่ายน้ำมา
‎ได้เลยพ่อ
‎เล่ามาให้ละเอียดเลยนะ
‎ความรู้สึกใต้น้ำ
‎ทุกสโตรก ทุกการเคลื่อนไหว
‎พ่ออยากรู้ว่าคนเยอรมันเขาทำอะไรไปบ้าง
‎เมื่อกี้เหมือนตีปีกพั่บๆ ‎ไม่ได้ คุณต้อง…
‎แหงนหน้าสูงไป อย่าลืมระวังศอก
‎โอเคนะ
‎เวลาเป็นไง
‎สเวน
‎เวลาเป็นไงคะ
‎- เราจะไปริโอ ‎- ไม่จริง
‎- เราจะไปริโอ ‎- เราจะไปริโอเหรอ
‎เราจะไปริโอ!
‎แต่ฉันหยุดคิดถึงพวกเขาไม่ได้
‎ฉันอ่านเจอในเฟซบุ๊คว่าคนเป็นแสน
‎ต้องข้ามทะเลไปกรีซในช่วงสองเดือนมานี้
‎เรื่องที่เราเคยเจอมา มันไม่พิเศษอะไรเลย
‎จริงเหรอ
‎ฉันอ่านเจอในเฟซบุ๊ค
‎ที่ถนนซอนเนอนัลลีมีอยู่ร้านนึง
‎เจ้าของมาจากดามัสกัส
‎เขาทำไอศกรีมซอฟต์เสิร์ฟแบบที่ทำที่บ้านเกิด
‎เราน่าจะไปลองนะ
‎ลูกสาวแม่เป็นนักกีฬาโอลิมปิก
‎นักกีฬาโอลิมปิกเลยนะ ไม่อยากจะเชื่อ
‎เวลาที่หมดไปกับข้างสระน้ำไม่สูญเปล่าแล้ว
‎ดีแล้ว ควรเป็นแบบนี้แหละ
‎แล้วซาร่าล่ะ ทำเวลาไม่ดีเหรอลูก
‎แม้แต่ทีมผู้ลี้ภัยก็ไม่ติดเหรอ
‎ไม่ค่ะพ่อ ไม่ติด
‎"ทีมผู้ลี้ภัย" พ่อพูดเหมือนไม่มีค่าเลย
‎(มาร์ดินี่)
‎เสื้อวอร์มสวยดี
‎- พี่ทำอะไรลงไป ‎- ข้างหลังดูดีมั้ย
‎สวยมาก
‎พี่อยากตัดผมสั้นมานานแล้ว
‎พี่มีเรื่องจะบอก
‎พี่ตัดสินใจแล้ว…
‎พี่จะกลับไปที่เลสโบส
‎ว่าไงนะ
‎พี่เจอองค์กรนึง เลยส่งอีเมลไปสอบถาม
‎เขาช่วยทุกคนที่ข้ามทะเลมา
‎- พี่อยากไปมีส่วนร่วม ‎- ไม่นะ ซาร่า ขอร้องละ
‎เราต้องก้าวไปข้างหน้าสิ
‎- พี่ทำอะไรอยู่ ‎- พี่ต้องไปอยู่ที่นั่นเพื่อช่วยทุกคน
‎หาน้ำ หารองเท้า ‎ให้พวกเขามีทุกอย่างที่ตอนนั้นเราไม่มี
‎แม่ ชาเฮด พ่อ ก็อาจจะมาทางเดียวกัน
‎พี่จะไม่ไปริโอกับฉันเหรอ
‎เธอพูดถูก ชีวิตนี้พี่ไม่เคยทำอะไรเลย
‎เป็นครั้งแรกที่พี่รู้สึกแบบนี้
‎นี่ เธอก้าวต่อไปได้
‎เธอแข่งโอลิมปิกได้
‎แต่พี่ทำไม่ได้
‎พี่เหมาะกับสิ่งนี้
‎นิซาร์
‎อะไรเนี่ย
‎ตอนแรกก็ว่าจะรอให้ถึงวันเกิดนาย
‎สุขสันต์วันเกิดล่วงหน้านะ
‎เธอจำวันเกิดฉันได้เหรอ
‎นายห้ามถอดใจเด็ดขาด
‎- ขอบใจ ‎- ไม่ ขอบใจนายต่างหาก
‎เธออาจเป็นญาติคนโปรดของฉันก็ได้นะ
‎ไม่เชื่อหรอก อาทิตย์ก่อนนายบอกว่าซาร่า
‎ฉันไปดีกว่า ปล่อยให้เธอจัดกระเป๋าละ
‎เธอทำให้เราได้เชิดหน้าภูมิใจ
‎อย่าไปสนเรื่องแพ้ชนะ
‎ฉันภูมิใจในตัวเธอจริงๆ
‎อัสลาม
‎บาย
‎ป้ายหน้า หมู่บ้านโอลิมปิก
‎ขอต้อนรับสู่ริโอเดจาเนโร
‎นักกีฬา 11,238 ชีวิตจาก 207 ประเทศ
‎มาพบกันเพื่อเข้าร่วมแข่งขันกีฬา ‎โอลิมปิกครั้งที่ 31
‎รายการแข่งขันทางกีฬาที่ยิ่งใหญ่ที่สุดในโลก
‎ขอบคุณค่ะ
‎- อะไรน่ะ ‎- ไม่รู้สิ
‎แต่มีทีมใหม่ซึ่งกำลังจุดกระแสเป็นพิเศษ
‎ทีมนักกีฬาโอลิมปิกผู้ลี้ภัย
‎- ยุสรา ขอต้อนรับสู่ริโอค่ะ ‎- ขอบคุณค่ะ
‎- ตายจริง นั่นเดวิด รูดิชา ‎- ใครนะ
‎คุณไม่รู้จักใครเลยเหรอ
‎ฉันว่ายน้ำมาตั้งแต่เด็ก
‎แท็ก #2016
‎ขอต้อนรับสู่สนามกีฬาชื่อดังก้องโลก ‎มารากานา
‎กรุงริโอเดจาเนโร ประเทศบราซิล ‎ในพิธีเปิด
‎พวกเขาเดินทางมาจากทั่วทุกมุมโลก
‎และทุ่มเทฟิตซ้อมเพื่องานนี้มาทั้งชีวิต
‎ทุกท่านคะ ช่วงเวลายิ่งใหญ่นั้นมาถึงแล้ว
‎ขอต้อนรับทีมนักกีฬาโอลิมปิกผู้ลี้ภัย
‎การเดินทางซึ่งนำคบเพลิงจากกรีซมาถึงริโอ
‎(ริโอ)
‎ผู้ลี้ภัย!
‎ซาร่า!
‎ฉันขอถามเผื่อผู้ชมทุกท่านทางบ้าน ‎อะไรคือแรงผลักดันของคุณ…
‎นั่นเด็กซีเรียที่จะแข่งวันนี้
‎คือฉันเต็มใจทำการกุศลนะ แต่…
‎ใช่ไง เราทุกคนต้องซ้อมแทบตายกว่าจะมาถึงนี่
‎เป็นเกียรติมากค่ะที่ได้ลงแข่ง
‎มันมอบโอกาสให้เป็นกระบอกเสียง ‎และมอบความหวัง
‎- หวัดดี ‎- จะแข่งอยู่แล้วไม่ใช่เหรอ
‎- ใช่ ‎- แล้วมัวนั่งจ๋องทำอะไรอยู่
‎รู้ได้ไง…
‎พี่มาจริงด้วย!
‎เหลือเชื่อเลย
‎น้องจ๋า
‎มาได้ไง
‎พี่ติดต่อสปอนเซอร์ทีมผู้ลี้ภัย
‎บอกไปว่าเป็นพี่สาวยุสรา มาร์ดินี่ ‎คนดังระดับโลก
‎- ได้นั่งเครื่องบินชั้นธุรกิจด้วยล่ะ ‎- อะไรนะ
‎- เรานั่งชั้นประหยัด ‎- พี่ไม่นั่งชั้นประหยัดหรอกน้อง
‎- แล้วเกาะเลสโบสล่ะ ‎- แข่งเสร็จก่อนค่อยไป
‎พี่มีอะไรจะให้ดู
‎โชคดีนะลูก ‎แม่ไม่ห่วงหรอกเพราะลูกโชคดีอยู่แล้ว
‎โชคไม่เกี่ยวอะไรเลย อย่าลืมคำที่พ่อสอน
‎เร็วเข้า ชาเฮด
‎หนูขอให้พี่ชนะ
‎โชคดีนะยุสรา ‎เรารักเธอ เราคิดถึงเธอ
‎โตขึ้นเยอะมาก
‎โชคดีนะ
‎ที่จริงก็ไม่อยากเอาคลิปนี้ให้ดู
‎ทำไมล่ะ เขากลับไปอยู่เอริเทรียเหรอ
‎เขาปลอดภัยรึเปล่า
‎ฉันได้ยินนักว่ายน้ำคนอื่นนินทา
‎พวกเขาบอกว่าฉันไม่น่าได้มาแข่ง
‎พวกเขาบอกว่าฉันไม่คู่ควร
‎พวกเขาพูดถูก เธอไม่น่าจะได้มาตรงนี้
‎เธอน่าจะจมอยู่ที่ก้นทะเลกรีก
‎หรือนอนอยู่ข้างถนนในฮังการี
‎หรือเธอน่าจะตายคาหลุมที่ดาเรย์ยา
‎ฉันแค่อยากเป็นนักว่ายน้ำ
‎นักกีฬาโอลิมปิกคือคนที่ทำเรื่องสุดยอด
‎อย่าทำแบบนั้นสิ
‎จำคำที่พ่อชอบพูดได้มั้ย
‎"หาจังหวะให้เจอ ว่ายเพื่อตัวเอง"
‎ไร้สาระทั้งเพ
‎โปรดต้อนรับนักกีฬาหญิง ‎ในการแข่งท่าผีเสื้อหนึ่งร้อยเมตร
‎เธอควรเป็นตัวแทนเราทุกคน
‎เธอควรว่ายแทนพ่อ
‎เพราะพ่อไม่ได้ทำ
‎ว่ายแทนพี่
‎เพราะพี่ทำไม่ได้
‎ว่ายแทนสเวน เพราะเขาทำไม่ได้
‎ว่ายแทนชาดา
‎ว่ายแทนราซาน ฮัดดาด
‎ตัวแทนกาตาร์ในช่องว่ายที่สอง ‎นาดา อารัคจี
‎ว่ายแทนทุกคนที่ตายไป ‎ระหว่างพยายามแสวงหาชีวิตใหม่
‎ว่ายแทนพวกเขา
‎ตัวแทนราวันดาในช่องว่ายที่สาม ‎โจอานนา อุมรุงกี
‎เธอเป็นมากกว่าแค่นักกีฬาโอลิมปิก
‎ในช่องว่ายที่สี่ ตัวแทนทีมนักกีฬาผู้ลี้ภัย
‎ยุสรา มาร์ดินี่
‎เข้าประจำที่
‎- ยุสรา สู้เขา! ‎- เร็วๆ!
‎ยุสรา!
‎- พี่จะแข่งฉันเหรอ ‎- เราแข่งกันอยู่เหรอ
‎ซาร่า ไม่เอา ฉันเหนื่อย
‎- แล้วใครบังคับให้แข่งล่ะ ‎- เกลียดพี่อ่ะ
‎รักก็บอก
‎แน่จริงก็ตามตูดโอลิมปิกมาดิ
‎ตูดโอลิมปิกโดนตีแน่!
‎ไม่นะ
‎(สมาชิกครอบครัวมาร์ดินี่ที่เหลือ ‎ข้ามทะเลมาถึงยุโรปในปีนั้น)
‎(ปัจจุบันทุกคนอยู่ที่กรุงเบอร์ลิน)
‎(ซาร่า มาร์ดินี่กลับไปยังเกาะเลสโบส)
‎(เพื่อช่วยเหลือผู้ลี้ภัยซึ่งมาขึ้นฝั่งทุกวัน)
‎(ยุสรา มาร์ดินี่ลงแข่ง ‎โอลิมปิกปี 2020 ที่กรุงโตเกียว)
‎(เธอเลือกเป็นตัวแทนทีมนักกีฬาผู้ลี้ภัย)
‎(ปัจจุบันยุสราเป็น ‎ทูตสันถวไมตรีของยูเอ็นเอชซีอาร์)
‎(และเป็นกระบอกเสียงเพื่อผู้ลี้ภัยทั่วโลก)
‎(ในปี 2018 ซาร่าและเพื่อนร่วมงาน ‎ถูกทางการกรีซจับกุม)
‎(ข้อหา "ลักลอบพาคนเข้าเมือง" ‎เพราะช่วยเหลือผู้ลี้ภัยบนเกาะเลสโบส)
‎(องค์กรสิทธิมนุษยชน ฮิวแมนไรท์วอทช์ ‎วิจารณ์ข้อหานี้ว่ามีแรงจูงใจทางการเมือง)
‎(แอมเนสตี้อินเตอร์เนชั่นแนลประณามว่า ‎ไม่ยุติธรรมและไร้มูลเหตุ)
‎(เธอจะถูกจำคุก 20 ปี ‎หากได้รับการตัดสินว่ามีความผิด)
‎(ตั้งแต่ปี 2011 ‎ชาวซีเรีย 5.7 ล้านคนกลายเป็นผู้ลี้ภัย)
‎(ขณะนี้มีผู้ลี้ภัยกว่า 30 ล้านคนทั่วโลก)
‎(ครึ่งหนึ่งของจำนวนนั้น อายุต่ำกว่า 18 ปี)
‎(นิค คิวแพค (1967-2021) ‎ขอให้ไปสู่สุคติ)
‎คำบรรยายโดย ศันสนีย์ โอบอ้อม